CELEX: C2005/171/16
Language: fi
Date: 2005-07-09 00:00:00
Title: Asia C-204/05: Euroopan yhteisöjen komission 10.5.2005 Belgian kuningaskuntaa vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/9
            
         Euroopan yhteisöjen komission 10.5.2005 Belgian kuningaskuntaa vastaan nostama kanne
   (Asia C-204/05)
   (2005/C 171/16)
   Oikeudenkäyntikieli: ranska
   Euroopan yhteisöjen komissio on nostanut 10.5.2005 Euroopan yhteisöjen tuomioistuimessa kanteen Belgian kuningaskuntaa vastaan. Kantajan asiamiehinä ovat B. Stromsky ja F. Simonetti, ja prosessiosoite on Luxemburgissa.
   Kantaja vaatii, että yhteisöjen tuomioistuin
   
               1)
            
            
               toteaa, että Belgian kuningaskunta ei ole noudattanut EY:n perustamissopimuksen 28 ja 30 artiklan mukaisia velvoitteitaan, koska se on velvoittanut toiseen yhteisön jäsenvaltioon sijoittautuneet luokkaan 1 kuuluvien lääkinnällisten laitteiden kauppiaat hankkimaan toimiluvan Belgiassa ja velvoittanut lääkärit, psykologit, sairaanhoitohenkilöstön ja sosiaalityöntekijät, jotka ovat ammatillisesti yhteydessä erityiseen hoitolaitokseen, hankkimaan steriilejä tarvikkeita sellaisista apteekeista tai sellaisilta kauppiailta, tukkumyyjiltä, maahantuojilta tai valmistajilta, joille terveysministeri on myöntänyt toimiluvan;
            
         
               2)
            
            
               velvoittaa Belgian kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio kyseenalaistaa Belgiassa voimassa olevan lainsäädännön, jolla velvoitetaan kauppiaat hankkimaan toimiluvan halutessaan myydä CE-merkinnällä varustettuja steriilejä tarvikkeita lääkäreille, sairaanhoitajille, psykologeille, sairaanhoitohenkilöstölle tai sosiaalityöntekijöille. Tätä velvoitetta sovelletaan tekemättä eroa Belgiaan tai muihin jäsenvaltioihin sijoittautuneiden kauppiaiden välillä. Se on kuitenkin omiaan rajoittamaan Belgian ulkopuolelle sijoittautuneiden kauppiaiden suorittamaa lääkinnällisten laitteiden myyntiä mainitulle erityisryhmälle.